Dogfeiling
Dogfeiling a oa ur rouantelezh vrezhon e reter Gwynedd, e Kembre. Un isrouantelezh e Gwynedd e oa, krouet gant Dogfael, mab yaouankañ Cunedda. Berzh bras a voe gant Dogfeiling da gentañ. E 500 e perc’hennas ar roue Elnaw ap Dogfael rouantelezh Glastenning e Dumnonea. E vab, Cyndwyn Glas, a aloubas Caer Luit Coyt, e reter Pengwern, a roas d’unan eus e vibien.

War-dro 642, roue Dogfeiling, Eludd ap Glas, a yeas da roue Powys pa varvas Selyf Sarffgadau en Emgann Caer Leon. Hêr ebet n'en doa avat, ha gant map Selyf ez eas Powys en-dro tra ma voe distrujet Pengwern gant Oswiu Northumbria e 656.

Remziad Dogfeiling a gollas Glastenning a voe tapet gant Wessex e penn ar  ha pa varvas ar roue diwezhañ, Meurig ap Elaed, hep hêr war-dro 700, ne vire Dogfeiling nemet he douareier hengounel. Staget e voe Dogfeiling en-dro ouzh Gwynedd goude-se.

Listenn rouaned Dogfeiling (martezeüs eo ar bloavezhioù)
Dogfael ap Cunedag : 445,
Elnaw ap Dogfael : 500 (roue Glastenning ivez),
Cyndrwyn Glas : 550,
N'anavezer ket anv ar rouaned etre 550 ha 642,
Eiludd Powys : un tammig kent 642,
Elaed ap Eiludd : 642,
Meurig ap Elaed : 670-700.

Rouantelezhioù brezhon
Kombodoù Kembre